Privatetterforsker Tore Sandberg leverte i 2006 en begjæring til Stortingets kontroll- og konstitusjonskomité om å vurdere en riksrettssak mot de tre høyesterettsdommerne Bruzelius, Magnus Matningsdal og Eilert Stang Lund; bakgrunnen for begjæringen var at Sandberg ønsket å få vurdert om de tre dommerne hadde utvist grov uforstand i tjenesten da de vurderte Sandbergs tidlligere begjæring om å gjenåpne straffesakene mot den drapsdømte og senere frikjente Fritz Moen. Stortingets kontrollkomité traff et enstemmig vedtak den 5. februar 2008 om å åpne sak for å vurdere de tre dommernes embetsutførelse. Den 8. mai samme år besluttet et flertall i komiteen at det ikke var grunnlag for å gå til riksrettssak.